Саха Республиката «Булуу улууhа (оройуона)» муниципальнай оройуон, муниципальнай

 Бюджетнай оскуола иннинээ5и саастаах о5ону уерэтэр тэрилтэ

 «Куобахчаан» о5ону сайыннарар киин

Ийэ күнүгэр аналлаах сценарийдар

 **Толордо:** Петрова Яна Егоровна

 **Дуоһунаһа:** иитээччи

 **Категорията:** высшай

Бүлүү куората – 2019с.

Оҕо тэрилтэтигэр бырааһынньыгы ыытыы олус түбүктээх, ол гынан баран үтүө түмүктээх буолар. Саамай күүтүүлээх көрөөччүлэрбит оҕолорбут, төрөппүттэр уонна ыалдьыттар. Оҕо көрөөччүлэр иннилэригэр хоһоону дорҕоонноохтук ааҕара, ырыаны ылбаҕайдык ыллыыра, нарыннык туттан – хаптан үҥкүүлүүрэ, бастакы ситиһиилэрэ, талаана арыллыыта бырааһынньыкка көстөр. Ол инниттэн бырааһынньыгы үрдүк таһымнаахтык ыытарга күүскэ бэлэмнэнии үлэтэ барар. Бырааһынньык тэрээһинэ иитээччилэртэн уонна муусука салайааччытыттан олус тутулуктаах. Эрдэттэн мустан бырааһынньык хайдах быһыылаахтык барарын, ханнык хоһооннор, ырыалар киирэллэрин , хайдах үҥкүүлэри үөрэтэрбитин барытын сүбэлэһэн баран сценарийы суруйабыт. Сценарийы суруйарга бэлэм кинигэлэртэн, интернеттан туһаныахха сөп ол эрэн ,оҕолорбут кыахтарын билиилэрин учуоттуурбутун умнубаппыт. Тэрээһин тиэмэтиттэн ыраах барбакка, ис хоһоонун сибээстээн ситимниибит, туруоруммут сыалбытын ситиһэбит . Детсадка ыытыллар улахан тэрээһиннээх бырааһынньыктар: Саҥа дьыл, Ийэ күнэ, Кыайыы күнэ оҕоҕо тиийимтиэ сүрүн ис хоһооно өйдөнүмтүө буолуохтаах.

 Мин бэйэм үлэм опытыттан оҕо тэрилтэтигэр тэҥҥэ үлэлии- хамсыы сылдьар иитээччилэргэ, тэттик сүбэлэрбин уонна Ийэ күнүгэр аналлаах ыытыллыбыт сценарийдарбын,туһаныахтара диэн эһиги дьүүлгүтүгэр таһаардым.

**Сыала.** Ийэ саамай чугас киһибит буоларын өйдөтүү, оҕоҕо тиэрдии, ийэҕэ тапталы иҥэрии, болҕомтолоох буоларга иитии. Оҕолор, кэлбит ыалдьыттар сүргэлэрин көтөҕүү, бырааһынньыктан дуоһуйалларын, сынньаналларын ситиһии.

**Соруктар:**

- хас биирдии оҕону бэйэтин кыаҕынан бырааһынньыкка кытыннарыы;

- көрөөччүлэр иннилэригэр кыбыстыбакка хоһоон ааҕарга, ыллыырга, үҥкүлүүргэ үөрэтии;

- элбэх дьонноох сиргэ бэйэ бодотун тардынарга иитии.

**Кулун тутар аҕыс күнэ**

**Бырааһынньыктааҕы утренник сценарыйа**

*(бэлэмнэнии бөлөх)*

**Ыытыллар күнэ**. Кулун тутар төрдүс күнэ

**Ыытааччылар.**

Киэргэтиллибит саалаҕа муусука тыаһыыр ыытааччы киирэн кэлэр.

**Ыыт.** Үтүө күнүнэн, күндү ыалдьыттар! Истиҥ ийэлэрбит, эйэҕэс эбээлэрбит, элэккэй эдьиийдэрбит бүгүҥҥү бырааһынньыкка ыалдьыттыы олороргутуттан биһиги олус үөрэбит уонна долгуйабыт. Тымныы кыһыммыт бүтэн, халлааммыт сылыйан Сандал сааспыт бырааһынньыга кулун тутар ахсыс күнэ тиийэн кэллэ. Бу күн эһиги оҕолоргут элбэх үөрүүнү , кэрэни эһиэхэ анаан бэлэхтиэхтэрэ.

Итинник этэн туран бүгүҥҥү бырааһынньыкпытын үөрүүлээхтик саҕалыырбытын көҥүллээн, эһигини күн күбэй ийэлэри эҕэрдэлииллэр бэлэмнэнии бөлөх оҕолоро

**“Сердце для мамы” уопсай үҥкүү**

( үҥкүү бүтүүтүгэр эҕэрдэ хоһооннорун бэлэх ууналлар Алеша Афанасьев уонна Дамир Николаев)

**Ыыт.** Ийэ – саамай күндү, чугас киһибит , кини баар буолан тулабыт сырдык, сылаас. Ийэҕэ анаан элбэх хоһоон айыллыбыта, элбэх ырыа ылламмыта. Эһиги болҕомтоҕутугар оҕолор Мамочка диэн ырыаны бэлэх ууналлар.

**Ырыа** “Мамочка”

**Истиҥ иһирэх тыллардаах хоһооннорун ааҕан иһитиннэриэхтэрэ**

**Ыыт.** Бүгүҥҥү бырааһынньыкка күндү ийэлэрбитин күннээҕи түбүктэн сынньатыахпыт. Эһиэхэ саамай сөбүлүүр телевизионнай передачаларгытын көрдөрүөхпүт. Биһиги группабытыгар сэттэ нарын – намчы кыргыттардаахпыт , кинилэргэ бүгүн эмиэ бырааһынньык онон болҕомтобутун ууруохпут

**Ыыт.** Уолаттаар этиҥ эрэ миэхэ, кыргыттарга тоҕо болҕомтолоохтук сыһыаннаһыахтаахпытый? Ити боппуруоска эппиэттиир наадаттан , кэрэчээн кыргыттарбытыгар тургутуу ыытабыт.

**Иитээччи кыргыттары саала ортотугар көстүүлээх миэстэҕэ биир биир ыҥыран олордор.**

Көрсүөҕүн группабыт кырасыабай кыргыттарын, нарын- намчы Сайаананы, модель курдук уһун уҥуохтаах Изабелланы, күөрэгэй курдук кэрэ куоластаах Джулиананы, принцесса курдук сэбэрэлээх Ираны, уруһуйдьут талааннаах кыыспытын Настеньканы, булугас өйдөөх кыыспытын Валерияны, кырачаан дюймовочка кыыспытын Олесяны

(*интерактивнай дуоскаҕа ойуу көстөн турар,Ж иитээччи телевизионнай пульту утары уунар,музыкальнай заставка тыаһыыр*)

**Ыыт.** Телевизорбытын холбоотубут, экраҥҥа **Поле чудес передача!** Кыргыттар, дуоскаҕа түөрт тыл кистэммит, ону таайыахтааххыт.

-Ханнык остуоруйа геройа түүппүлэтин кирилиэскэ сүтэрбитэй?

-Ханнык кыыс сибэккиттэн тахсыбытай?

-Ханнык остуоруйа геройа уһун да уһун суһуохтааҕый?

-Ханнык остуоруйа кыыһа сэттэ кырачаан доҕордооҕуй?

**Ыыт.** Кэрэчээн кыргыттарбыт улааттахтарына ким курдук буолуохтарын баҕараллара буолуой? Ол туһунан кыргыттар ырыа ыллаан иһитиннэриэхтэрэ.

**Ырыа “Девочки торопятся”**

**Оонньуу “**Ыллык устун ийэбэр тиийиэм”

(уолаттар ийэлэрин кытта оонньуу хаалаллар ити бирэмэҕэ кыргыттар таҥастарын уларытта тахсаллар)

**Алеша уонна Илья тахсаллар**.

Алеша. Кыргыттарбыт ханна сүтэн хааллылар?

Илья. Билбэтим, көрбөккө хааллым.

Алеша. Бырааһынньыктара буола турар дии, ыҥырыахха эрэ.

Илья. Сотовай телефоннарыгар эрийиэххэ.

Алеша. Ээ, кырдьык да. Ыл эрий.

Илья. Суох, эн эрий.

Алеша. Чэ ,эрийиэм, алло! Кыргыттаар, ханна сылдьаҕыт? Салоҥҥа тыҥырахпытын шеллактатаҕыт? Парикмахерскайга прическа оҥоттороҕуут? Визажиска краскаланаҕыыыт? Оо дьэ, уһун киэҥ оҥостуу. Кэлэ охсуҥ.

**Ыыт.** Эфирга **Модный приговор** (*музыкальнай заставка тыаһыыр экраҥҥа көстөн кэлэр*) Көрсүөҕүн группабыт модница кыргыттарын. Мамина мода

**Кыргыттар муода көрдөрөллөр**

(*тахсан таҥастарын уларыттан киирэллэр*)

**Ыыт.**Оҕолоор, таһырдьа чыычаахтар ыллыыллар ,саас кэлбитин биллэрэллэр. Биһиги эмиэ күн күбэй ийэлэрбитигэр ырыа бэлэхтиэххэ.

**Ырыа “Ийэ күнэ”**

**Истиҥ иһирэх тыллардаах хоһооннорун ааҕан иһитиннэриэхтэрэ**

(*хоһоон ааҕан баран уолаттар таҥастарын уларытта тахсаллар)*

**Ыыт.**Телевизорбытын салгыы көрөбүт. Ханнык передача саҕаланнай ? (*музыкальнай заставка)* Эфирга **Кулинарный поединок.**

Кыргыттар бырааһынньык остуолугар хайдах түргэнник салааты астыыр рецеб сэкириэтин кэпсиэхтэрэ.

Аны билигин тахсан уон ахсаан иһигэр туорду астыахтара ( хас да чааска арахсыбыт оонньуур туорду холбууллар)

**Ийэлэргэ оонньуу. Ханнык курууппа буоларын таай**

(бары киирбиттэрин кэннэ)

**Презентация. Ийэбин олус күүскэ таптыыбын**

Группабыт кэрэ аҥардарын эҕэрдэлииллэр хорсун хоодуот уолаттар.

**Үҥкүү “Алаас уолаттара”**

**Ыыт.** Ханнык передачаҕа артистары үүт - үкчү үтүктэллэрий? Эфирга “**Точь в точь “**

**Дохсун ытыс тыаһынан көрсүөҕүн “Блестящие “ ырыаһыттар бөлөхтөрүн**

(*кыргыттар попури үҥкүү толороллор*)

**Ыыт.** Дьэ , уолаттар мин боппуруоспар эппиэттиир кыахтанныгыт? Кэрэчээн кыргыттарбыт тургутууну аастылар, кинилэри хайдах сыаналаатыгыт? Кыыс оҕо инники кэскилбитин тэнитэр ийэ буолар аналлаахтар. Ол иһин кинилэри харыстыахтааххыт , болҕомтолоохтук сыһыаннаһыахтааххыт.

Күндү ийэлэрбит ийэлэрэ эйэҕэс эбээлэргит эһигини сахалыы сиэрдээх, үтүө киһи буоларга иитэллэр. Кинилэргэ анаан “Саха бухатыыра “ диэн ырыаны бэлэхтиибит.

Эһиги иннигитигэр группабыт хоһуун уолаттара ырыа ыллаан иһитиннэриэхтэрэ

**Ырыа “Саха бухатыырдара”**

**Күндү ийэлэрбитин бүгүҥҥү бырааһынньыкка көрдөөх үҥкүүгэ ыҥырабыт**

(*оҕолор бары ийэлэрин кытта бииргэ үҥкүлүүллэр*)

**Ыыт.** Өссө төгүл күндү ийэлэрбитин, эйэҕэс эбээлэрбитин Аан дойду кэрэ аҥардар бырааһынньыктарынан истиҥник эҕэрдэлиибит! Манан биһиги утренникпыт түмүктэнэр кэлэн ыалдьыттаабыккыт иһин махтанабыт уонна сэмэй бэлэхпитин туттарабыт.

Оҕолор ийэлэригэр бэйэлэрэ оҥорбут открыткаларын туттараллар.

**Утренник 8 марта**

(орто саастаах оҕолорго)

**Буолар күнэ.** Кулун тутар сэттис күнэ, 2018с

Ыытааччы, Кыһыл Бэргэһэчээн , бөрө.

**Туттуллар матырыйааллар**. Музыка, Кыһыл Бэргэһэчээн уонна бөрө костюмнара, бэрэскилээх корзина, кубиктар , сибэккилэр, контейнердар уонна платочектар

Залга музыка доҕуһуолланан оҕолор паараннан сиэттиһэн киирэн миэстэлэригэр олороллор

**Ыытааччы саас**. Үтүө күнүнэн, күндү ыалдьыттар ! Ийэ дьолун билбит күн күбэй ийэлэри, сиэн туһугар күннэтэ түбүгүрэр эйэҕэс эбээлэри , кэлэр кэскили түстүүр кыргыттарбытын сааскы бырааһынньыгынан истиҥник эҕэрдэлиибит! Эһиэхэ чэгиэн доруобуйаны, сырдык санааны, бу сиргэ баар бары үтүөнү баҕарабыт. Бүгүн эһиэхэ анаан истиҥ иһирэх тылларбытын этиэхпит, ылбаҕай ырыалары ыллыахпыт.

Ийэ күллэҕинэ

Күн күлэр,

Сир сылыйар

Сүрэх манньыйар.

Орто бөлөх оҕолорун толоруутугар көрдөөх ырыа дьиэрэйэр

**Ырыа. Көрдөөх ырыа дьиэрэйэр.**

Ийэҕэ анаан истиҥ хоһооннору бэлэх уунуохтара

**Милана ,А.Настя, Олимпий, Сайаара**

**Ыытааччы**. Оҕолоор, сандал сааспыт тиийэн кэллэ, халлааммыт номнуо сырдаата, чыычаахтарбыт ыллыыллара элбээтэ, онон бүгүн күндү ыалдьыттарбытын сэргэхситиэхпит үөрэ – көтө оонньотуохпут. Биһиэхэ өссө биир ыалдьыт кэлиэхтээх , кини детсадка кэлэн иһэр.

Музыка тыаһыыр Кыһыл бэргэһэчээн киирэн кэлэр.

**Кыһыл Б**. Үтүө күнүнэн, күндү оҕолоор. Бүгүн мин саамай чугас киһим ийэм бырааһынньыга буоларыттан олус үөрэбин. Мин ийэбин хаһан да хомоппоппун, куруук мэлдьи үөрэ сылдьарыгар баҕарабын.

**Ыытааччы.** Кыһыл Бэргэһэчээн ,наһаа үчүгэй сырдык санаалаах кыыскын. Өскөтүн ийэҥ ыраах бөһүөлэктэн көмөҕө ыҥырдаҕына тугунан тиийиэххиний?

**Кыһыл Б**. Мин түргэн үлүгэрдик аппын миинэн көмөҕө тиийиэм этэ.

**Ыытааччы** .Биһиги оҕолорбут эмиэ ийэлэрин олус күүскэ таптыыллар. Ийэлэригэр анаан ырыа ыллаан иһитиннэриэхтэрэ.

**Ырыа.** Аппынан мин айанныам

**Ыытааччы.** Аты түргэн сырыылаах буолан үксүгэр уолаттар миинэллэр , группабыт хорсун, хоодуот уолаттара ийэлэригэр аттаах үҥкүү бэлэхтиэхтэрэ.

**Аттаах үҥкүү.**

**Оонньуу. Ыллык устун ийэҕэр тиий.**

( бөрө киирэр)

**Бөрө**. Кыһыл Бэргэһэчээн, эн сарсыардаттан ханна баран иһэҕин?

**Кыһыл Б**. Үтүө күнүнэн бөрө !Мин эбээбин бырааһынньыгынан эҕэрдэлээри баран иһэбин.

**Ыытааччы**. Кыһыл Бэргэһэчээн эбээҕэр куруук сылдьар эбиккин. Эбээ сылаас илиитинэн имэрийдэҕинэ, эйэҕэс куолаһынан саҥардаҕына киһи эрэ манньыйар.

**Эһиги болҕомтоҕутугар Сюзанна уонна Вероника**

сайаҕас эбээлэригэр анаан хоһоон ааҕан иһитиннэриэхтэрэ

**Бөрө**. Ол эбээлэр эмиэ бырааһынньыктыыллар дуо? Оо аччыктаатахпыан. Ити корзинаттан наһаа минньигэс сыт кэлэр, туохтааххыный?

**Кыһыл Б.** Бэрэскилээхпин , эбээбэр сэмэй бэлэх кэһилээхпин, ийэм буһарбыта (бөрө тылын салбанар)

**Ыытааччы**.Бөрө ,хата оҕолор ийэлэригэр хайдах көмөлөһөллөрүн көрөн үөрэн.

**Уолаттарга оонньуу. Блины буһарабыт.**

**(** ол бириэмэҕэ кыргыттар фартук кэтэ тахсаллар)

**Ыытааччы.** Оҕолоор, эһиги ийэҕит күнү быһа түбүгүрэр, оҕотун таҥыннаран детсадка аҕала охсор, маҕаһыынтан продукта атыылаһар, дьиэҕитигэр ас астыыр, өссө үлэлээн кэлэр хайдах барытын успейдыыра буолуой ?

**Ыытааччы**. Биһиги кыргыттарбыт ийэлэрин үлэтин чэпчэтэн дьиэлэригэр көмөлөһөллөр . Эһиги болҕомтоҕутугар кыргыттар үҥкүүлэрин көрүҥ ,сэргээҥ.

**Мамины помощницы.**

**Мамаларга оонньуу.**

(ийэлэр бэриллибит боппуруоска биэс эппиэт биэриэхтээххит1. Миин араас көрүҥүн ааттааҥ2.оҕо дьарыга 3. о5о остуоруйатын ааттааҥ 4.мультфильмнар.5 сибэкки аата.)

**Кыһыл Б**. Оҕолоор, мин ийэм наһаа асчыт ,саһарчы буспут бэрэскиилэрин көрүөххүтүн баҕараҕыт дуо? (корзинаттан таһааран бэрэски көрдөрөр)

**Ыытааччы.** Кыһыл Бэргэһэчээн, биһиги оҕолорбут эйиэхэ ырыа ыллаан иһитиннэриэхтэрэ

**Ырыа**.Мин маамам.

Эҕэрдэ хоһооннорун бэлэх уунуохтара

**Бөрө.** Кыһыл Бэргэһэчээн, эбээҕэр суолу сирдээн биэрэбин ?Корзинаҕын тутуом көмөлөһүөм.

**Кыһыл Б.** Суох бөрө, бэйэм суолу билэбин ийэм бөрөттөн сэрэнээр диэбитэ.

**Бөрө.** Эс, ол эйиигин хайдах гыныахпыный?

**Кыһыл Б.** Сиэҥ кэбиһиэҥ дии (диэтин кытта бөрө Кыһыл Б саба түһээри гынар)

**Ыытааччы**. Оҕолоор, Кыһыл Бэргэһэчээҥҥэ көмөлөһүөххэ ,мин аралдьытыам хараҕын бүөлээн туруом, ол бириэмэҕэ бөрөнү төгүрүйэн кэбиһиҥ уонна ыксары тутуһуҥ , төгүрүктэн отой таһаарымаҥ ( оҕолор бөрөнү төгүрүйэн кэбиһэллэр, Кыһыл Б төгүрүк таһыгар сылдьар, онтон бөрө төгүрүк иһигэр хаайтаран хаалар сатаан тахсыбат )

**Оонньуу. Таһаарбаппыт.**

**Бөрө.** Хаайтаран хааллым Һуу..дэлби сылайдым,бэринэбин (икки илиитин өрө уунар)

**Ыытааччы**. Чэ , бөрө аны быракаастаама. Оҕолору кытта эйэлээх буол.

**Бөрө.**Кыһыл Бэргэһэчээн, эн наһаа үчүгэй кыыскын иллэһиэххэ доҕордуу буолуохха.

**Ыытааччы.** Оннук, ким эйэлээх,ол элбэх доҕордоох диэн мээнэҕэ эппэттэр. Бырааһынньыкпыт салгыы бара турар ,сынньа таарыйа ийэлэрбитин оонньотуохха.

**Ийэлэри кытта оонньуу. Төһө болҕомтолооххунуй?**

(бу кэмҥэ оҕолор илиилэригэр сибэкки кэтэрдэллэр)

**Ыытааччы.** Оҕолоор, ийэ саамай чугас күндү киһигит. Ийэҕит баар буолан эһиги кэрэҕэ сырдыкка тардыһаҕыт . Кинини тула мэлдьи сибэкки тылыннын диэн туран сибэккилээх үҥкүүнү бэлэх уунабыт.

**Сибэккилээх үҥкүү.**

 ( бөрө Кыһыл Бэргэһэчээнниин паараннан үҥкүүлүүр)

**Бөрө.** Наһаа үчүгэйдик үҥкүүлээн сүрэхпин ууллардыгыт, Кыһыл Бэргэһэчээн ийэбитин эҕэрдэлии барыахха.

**Кыһыл Б.** Оҕолоор, мин эбээм кэтэспитэ буолуо, бөрөлүүн бииргэ аргыстаһан барыахха. Көрсүөххэ диэри!

Кыһыл Бэргэһэчээн бөрөлүүн тахсан бараллар.

**Ыытааччы.**Бүгүҥҥү бырааһынньыгынан Кэрэ аҥаардар , ийэлэр, эбээлэр күннэринэн өссө биирдэ истинник эҕэрдэлиибит уонна оҕолор бэйэлэрэ оҥорбут открыткаларын туттарабыт.

**Ийэ күнэ**

*Сэттэ козел уонна бөрө остуоруйа матыыбынан*

*орто уонна кыра оҕолорго бырааһынньык*

**Буолар күнэ.** Алтынньы 13 күнэ

**Ыытааччылар**, Ийэ коза, бөрө.

**Эрдэ бэлэмнэнии**. Оҕолорго “Сэттэ козел уонна бөрө” остуоруйаны кэпсээн билиһиннэрии, мультфильм көрдөрүү

**Туттуллар.** Коза маскалара, колокольчик

Киэргэтиллибит залга оҕолор паараннан сиэттиһэн киирэн миэстэлэригэр олороллор.

**Ыытааччы.** Үтүө күнүнэн! Күндү оҕолор, ийэлэр,эйэҕэс эбээлэр! Биһиги бүгүн ийэлэр күннэрин бэлиэтээри муһуннубут. Ийэттэн салҕанар киһи төрдө, аал уот, алаһа дьиэ. Кинини кытта биһиги саамай истиҥ, сырдык иэйиилэрбитин ситимниибит.Ийэ мөссүөнүн хас биирдиибит сүрэхпитигэр илдьэ сылдьабыт.

Ийэҕэ анаан көрдөөх ырыаны бэлэх уунуохтара орто бөлөх оҕолоро

**Ырыа.** Ах,какая мама.

**Истиҥ хоһооннору ааҕан иһитиннэриэхтэрэ**

( кыргыттар остуоруйаҕа кыттарга бэлэмнэнэллэр чептиктарын кэтэллэр)

**Ыытааччы**. Оҕолоор, эһиги кыра эрдэххититтэн остуоруйа истэргитин олус сөбүлүүгүт. Ийэлэргит эмиэ остуоруйа истэн улааппыттара. Билигин эһиги болҕомтоҕутугар Сэттэ козел уонна бөрө туһунан остуоруйа.

*Музыка тыаһыыр Ийэ коза корзина тутуурдаах киирэн кэлэр.*

**Ийэ коза.** (тук, тук) Оҕолорум дьиэҕитигэр бааргыт дуо? Куттанымаҥ, мин Ийэ козел кэллим, ааны арыйыҥ ( ааны тоҥсуйар )

**Оҕолор.** Оо, ийэбит кэллэ ,үчүгэйиин! (Оҕолор ийэлэрин көрсөллөр, ыга кууһаллар .Ийэ козел оҕолорун кэрийэ сылдьан төбөлөрүттэн имэрийэр сыллыыр, корзинатыттан оҕуруот астарын биэртэлиир)

**Ийэ коза.** Оҕолорум аһаатыгыт, тоттугут минойуурга бардым. Эһиги бэйэҕит хаалаҕыт, бөрөттөн сэрэнээриҥ, ааҥытын хатанан олоруҥ!

**Оҕолор.** Сөп ийээ. (ааннарын хатыыллар)

**Ыытааччы.** Коза оҕолоро ийэлэрэ бараатын кытта дэлби мэниктээбиттэр, дьиэлэрин бүтүннүү ыһан кэбиспиттэр уонна сылайан утуйан хаалбыттар.Ийэлэрэ кэллэҕинэ хомойоро буолуо, сыыс хомуйарга көмөлөһөөччүлэри ыҥырыахха. Кырачааннар үөрүүннэн сөбүлэһэллэр .

**Кырачааннарга оонньуу. Сыыс хомуйуута**.

*(оҕолор уһуктубуттар)*

**Ыытааччы.** Козликтар эһиги утуйа сыттаххытына кырачааннар кэлэн сыыһы хомуйдулар **(***кырачаанары баран имэрийэллэр, махтаналлар)*

**Козликтар үҥкүүлэрэ**

(үҥкүүлээн бүппүттэрин кэннэ бөрө ааны тоҥсуйар)

**Бөрө.** (тук,тук) Оҕолорум ааны арыйыҥ, мин ийэҕит кэллим**,** кэһиибин аҕаллым

**Ыытааччы**. Оҕолор ааны арыйбыттарыгар, бөрө дьиэҕэ көтөн түһэр, оҕолору сырсар.

*Оҕолор бөрөттөн куотан таска тахсаллар. Кэннилэриттэн бөрө сырсан тахсан барар.*

**Ыытааччы.** Ийэ коза ойууртан кэлбитэ дьиэтин аана аһаҕас, оҕолоро суохтар онно- манна көрдүү сатаата булбата, арай саамай кыра козел саһан хаалбыт. Ийэ козел оҕолорун аһыйан ытаата, хорсун санаатын ылла кырачаан козелун кытта бөрөну көрдүү барда.

*Бөрө козленоктарын быаҕа баайан субуруччу батыһыннаран киирэр дьааһыйар, баҕана анныгар сытан утуйар( оҕолор баҕананы төгүрүччү олороллор) муннун тыаһа ыраахтан иһиллэр*

**Ийэ коза.** Көрүҥ эрэ, өссө, утуйа сытар дуу**.** Бөрө тур, оҕолорбун аҕал, сытыы муоспунан искин тэһэ кэйиэм, атахтаргын үлтү тэбиэлиэм.

**Ыытааччы**. Оҕолоор ,Ийэ козаҕа көмөлөһөн биэриҥ, атахтаргытын күүскэ тоһурҕатыҥ.

**Бөрө.** Суох Козааа, оҕолоргун мэ ыл, аны хаһан да атаҕастыам суоҕа, уу тю, тю, тю (уларыйан хаалар)

**Ийэ коза.** Оҕолоор, бөрөнү итэҕэйэбит дуо? Бүгүн Ийэлэр күннэрэ буола турар онон бырастыы гыныахха, бырааһынньыкка сылдьарга көҥүл биэриэххэ (оҕолор ийэлэрин күүскэ кууһан ылаллар, махтаналлар)

**Ыытааччы**. Хорсун коза оҕолорун бөрөттөн быыһаабыт. Ийэ барахсан оҕолорун олус күүскэ таптыыра бэрт буолан, ханна баҕар тиийиэ, ону өйдүөх тустааххыт.Бырааһынньыкпыт салгыы бара турар, бүгүн ийэ күнүн үөрүүлээхтик бэлиэтиибит, көрсүөҕүн детсаппыт саамай кыра иитиллээччилэрин

Кыра бөлөх оҕолорун толоруутугар

**Ырыа. Ийэ күнэ.**

**Ыытааччы.** Маладьыастар, кырачааннар олус минньигэстик ыллыыгыт, ийэлэргит эһиги ырыаҕытын истэн олус долгуйдулар, аны үҥкүү бэлэхтииргит буоллар өссө үөрүө этилэр.

**Үҥкүү.**

**Ийэ коза.** Биһиги бөрөлүүн эһигини оонньотуохпутун баҕардыбыт.

**Оонньуу.**

**(***олорон хаалбыт орто бөлөх оҕолорун оонньотуу*)

**Ыытааччы.** Ийэ - саамай чугас, таптыыр киһибит. Ийэбит күүстээх тапталын хаһан да умнуо суохтаахпыт. Билигин оҕолорбут ийэҕэ тапталларын ырыанан билиниэхтэрэ

**Ырыа.** Мин маамам

Орто бөлөх оҕолоро эҕэрдэ хоһоон ааҕан иһитиннэриэхтэрэ

**Бөрө.**Оҕолоор, мин эһиги бырааһынньыккытыгар сылдьан ийэбин олус күүскэ таптыырбын өйдөөтүм. Кини баҕа санаатыгар Аптаах дойдуга тиийиэн баҕарар.

**Ыытааччы.**  Билигин орто бөлөх оҕолоро эһиги иннигитигэр Аптаах дойду диэн үҥкүүлэрин бэлэх уунуохтара

**Маленькая страна.**

**Ыытааччы** .Оҕолоор, Ийэ козаҕа уонна бөрөҕө махтаныахха остуоруйаларыгар атаарыахха, кэлэн ыалдьыттыыр буолуҥ. Көрсүөххэ диэри!

*Ийэ коза бөрөнү кытта тахсан бараллар*

**Ыытааччы.** Күн күбэй ийэлэри, эйэҕэс эбээлэри бүгүҥҥү үөрүүлээх бырааһынньыгынан өссө биирдэ истинник эҕэрдэлиибит, уонна оҕолор бэйэлэрэ оҥорбут открыткаларын туттарабыт.